
Z A P I S N I K
30. sjednice Vijeća Mjesnog odbora Čulinec
održane 26. listopada 2023.

u sjedištu Mjesnog odbora, Ulica Badema 2a
s početkom u 17,00 sati
NAZOČNI ČLANOVI VIJEĆA: Mario Kolar, Damir Škarić, Suzana Benc, Hrvoje Holler i Jadranka Petrović.
Predsjedava Mario Kolar, predsjednik Vijeća.

Zapisnik vodi, Mario Kolar.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 30. sjednicu Vijeća Mjesnog odbora.

Bez rasprave,  većinom  od četiri (4) glasa za i jednim (1) suzdržanim glasom, Vijeće prihvaća tekst zapisnika 26. sjednice održane 12. lipnja 2023., 27.sjednice održane 04. srpnja 2023., 28. sjednice održane 17. kolovoza 2023. i 29. sjednice održane 23.rujna 2023., bez izmjena.
Na prijedlog predsjednika Vijeće jednoglasno  utvrđuje
DNEVNI RED
1. Prijedlog odluke o financiranju mjesne samouprave – donošenje zaključka

2. Nacrt prijedloga odluke o izradi izmjena i dopuna prostornog plana Grada Zagreba – donošenje zaključka
3. Plan potreba za aktivnostima, programima i projektima unapređenja kvaliteta života građana - donošenje zaključka
4. Zahtjev za jednokratno korištenje prostora Udruga umirovljenika „Zagrebačka Dubrava“- podružnica umirovljenika Čulinec – donošenje zaključka
5. Zahtjev za jednokratno korištenje prostora Mirjana Vuger – donošenje zaključka
6. Aktualna komunalna problematika,
7. Pitanja, prijedlozi i obavijesti.
Ad. 1. 
Prijedlog odluke o financiranju mjesne samouprave
Članovi Vijeća primili su pisani materijal uz poziv.

U raspravi sudjeluju: Mario Kolar, Damir Škarić, Suzana Benc, Hrvoje Holler i Jadranka Petrović.

Vijeće jednoglasno donosi


Z A K LJ U Č A K

o davanju mišljenja na Prijedlog odluke o financiranju mjesne samouprave

1. Vijeće Mjesnog odbora Čulinec razmotrilo je prijedlog odluke o financiranju mjesne samouprave te Prijedlog smatra pozitivnim i predlaže da se u predmetnu odluku unese članak kojim bi se uz predložene uvjete za odobravanje iznosa sredstava na područjima MO i broju građana unio kriterij po kreativnosti i kvaliteti koju će projekt donijeti društvu. Naime, projekti koji će omogućiti bolju kvalitetu života građana na većem broju VMO trebali bi se financirati u većim iznosima sukladno broju stanovnika i područja na koja će prijavljeni projekti imati utjecaj.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad. 2.   

Nacrt prijedloga odluke o izradi izmjena i dopuna prostornog plana Grada Zagreba
Članovi Vijeća primili su pisani materijal uz poziv.

U raspravi sudjeluju: Mario Kolar, Damir Škarić, Suzana Benc, Hrvoje Holler i Jadranka Petrović.

Vijeće  većinom od četiri (4) glasa za i jednim suzdržanim (1) glasom donosi

Z A K LJ U Č A K

o  davanju mišljenja na Nacrt prijedloga odluke o izradi izmjena i dopuna 

Prostornog plana Grada Zagreba

1. Vijeće Mjesnog odbora Čulinec razmotrilo je Nacrt prijedloga Odluke o izradi izmjena i dopuna Prostornog plana Grada Zagreba te na istu nema primjedbi niti prijedloga za izmjene.
2. Ovaj zaključak dostavlja se Vijeću Gradske četvrti Donja Dubrava na daljnje postupanje.
Ad. 3. 

Plan potreba za aktivnostima, programima i projektima unapređenja kvaliteta života građana
Članovi Vijeća primili su pisani materijal uz poziv.

U raspravi sudjeluju: Mario Kolar, Damir Škarić, Suzana Benc, Hrvoje Holler i Jadranka Petrović.
U raspravi Vijeće napominje da je višekratno donosilo zaključke sa prijedlozima i potreba za aktivnostima, programima i projektima koji bi unaprijedili kvalitetu života građana na području MO Čulinec i GČ Donja Dubrava.


Vijeće jednoglasno  donosi

Z A K LJ U Č A K

donošenju Plana potreba za aktivnostima, programima i projektima

unapređenja kvalitete života građana u 2024.

3. Vijeće Mjesnog odbora Čulinec planira donošenje Plana potreba za aktivnostima, programima i projektima unapređenje kvalitete života građana u 2024. u maksimalnom iznosu  3.000,00 EUR-a
4. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje i Vijeću Gradske četvrti Donja Dubrava na znanje.
Ad. 4. 

Zahtjev za jednokratno korištenje prostora Udruga umirovljenika „Zagrebačka Dubrava“- podružnica umirovljenika Čulinec
Članovi Vijeća primili su pisani materijal uz poziv / na sjednici.

U raspravi sudjeluju: Mario Kolar, Damir Škarić, Suzana Benc, Hrvoje Holler i Jadranka Petrović.

Vijeće jednoglasno donosi






Z A K L J U Č A K 

o jednokratnom korištenju prostora objekta mjesne samouprave 

prema zahtjevu UDRUGE UMIROVLJENIKA „ZAGREBAČKA DUBRAVA“- podružnica umirovljenika Čulinec

1. UDRUGA UMIROVLJENIKA „ZAGREBAČKA DUBRAVA“- podružnica umirovljenika Čulinec Zagreb, odobrava se  jednokratno korištenje prostora u objektu mjesne samouprave MO Čulinec, Ulica Badema 2a, dana 30 prosinca 2023.  do 01. siječnja 2024.  
2. Prostor  iz točke 1. ovog Zaključka, koristiti će UDRUGA UMIROVLJENIKA „ZAGREBAČKA DUBRAVA“- podružnica umirovljenika Čulinec Zagreb,za doček Nove godine, bez naknade.

3. UDRUGA UMIROVLJENIKA „ZAGREBAČKA DUBRAVA“- podružnica umirovljenika Čulinec Zagreb,, obvezuje se postupati sa  pažnjom  dobrog gospodara u korištenju prostora.

4. O jednokratnom korištenju prostora iz točke 1. ovog Zaključka, Služba za mjesnu samoupravu, promet, civilnu zaštitu i sigurnost izdati će odobrenje o korištenju, a u skladu sa ovim Zaključkom.

Ad. 5. 

Zahtjev za jednokratno korištenje prostora Mirjana Vuger
Članovi Vijeća primili su pisani materijal uz poziv.

U raspravi sudjeluju: Mario Kolar, Damir Škarić, Suzana Benc, Hrvoje Holler i Jadranka Petrović.

Vijeće jednoglasno  donosi





Z A K L J U Č A K 

o jednokratnom korištenju prostora objekta mjesne samouprave 

prema zahtjevu Mirjane Vuger

5. Mirjani Vuger, Ulica jela 9, Zagreb, odobrava se  jednokratno korištenje prostora u objektu mjesne samouprave MO Čulinec, Ulica Badema 2a, dana 28. listopada 2023. od 17.00 do 22.00 sata. 

6. Prostor  iz točke 1. ovog Zaključka, koristiti će Mirjana Vuger, za obiteljsku proslavu, bez naknade.

7. Mirjana Vuger, obvezuje se postupati sa  pažnjom  dobrog gospodara u korištenju prostora.

8. O jednokratnom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdati će odobrenje o korištenju, a u skladu sa ovim Zaključkom.
Ad. 6. 

Aktualna komunalna problematika
U raspravi sudjeluju: Mario Kolar, Damir Škarić, Suzana Benc, Hrvoje Holler i Jadranka Petrović. 
H. Holler traži slijedeće:

a)

Vijeće jednoglasno donosi
Z A K LJ U Č A K

                               o uklanjanje kante za odvoz papira
1. Vijeće traži uklanjanje 2 nepripadajuće kante za odvoz papira koje su postavljene uz 

kontejnere za reciklažno prikupljanje otpada u ulici Josipa Rožića.
2. Ovaj zaključak dostavlja  Vijeću Gradske četvrti Donja Dubrava na daljnje postupanje.

M. Kolar traži da se realizira slijedeće:
b)
                                                            Z A K LJ U Č A K

      o uklanjanje grana sa područja „starog Čulinca“– posljedica nevremena

1. Vijeće traži uklanjanje velike količine granja sa područja „ starog Čulinca“, koja nisu odvezena nakon olujnog nevremena. Granje se nalazi na hrpama smještenim na zelenom pojasu između ulica I. Čulinca i II. Gardijske brigade Gromovi.

2. Ovaj zaključak dostavlja  Vijeću Gradske četvrti Donja Dubrava na daljnje postupanje.

D. Škarić traži da se ponovno pošalje zaključak čistoći.
c)
                                                            Z A K LJ U Č A K

      o odvozu smeća na cesti koja služi kao nadvožnjak preko ulice

                               II. Gardijske brigade Gromovi

1. Vijeće traži uklanjanje velike količine smeća koje se nalazi usporedno sa željezničkom stanicom na cesti koja ide kao nadvožnjak preko ulice II. Gardijske brigade Gromovi.

2. Ovaj zaključak dostavlja  Vijeću Gradske četvrti Donja Dubrava na daljnje postupanje.

J. Petrović traži slijedeće
d)
Z A K LJ U Č A K

o postavljanju znaka zabrane šetanja i  pristupa pasa 
1.  Vijeće traži postavljanje znakove zabrane šetanja pasa na sljedećim lokacijama:

· ispred dječjeg vrtića Ulica badema i na zelenoj površini lijevo uz ogradu dućana te desno kod ulaza u vrtić
· zelene površine dječjeg parka u Ulici borova
· pored stolova za stolni tenis u Ulici dunja
2.Ovaj zaključak dostavlja  Vijeću Gradske četvrti Donja Dubrava na daljnje postupanje.

Dovršeno u 19 sati.
KLASA: 024-08/22-003/1967
URBROJ: 251-13-11-4/008-22-2
U Zagrebu, 26. listopada 2023.
Zapisnik sastavio: 
Mario Kolar







                                                                                                    Predsjednik

                                                                         Vijeća Mjesnog odbora

                                                                      Čulinec

                                                                       Mario Kolar

